ഏഷ്യന് റിക്കാര്ഡ് തിരുത്തിയിട്ടും റിലേയില് ഇന്ത്യ പുറത്ത് ടോക്കിയോ: ഒളിമ്ബിക്സ് പുരുഷന്മാരുടെ 4 X 400 മീറ്റര് റിലേയില് ഇന്ത്യ ഫൈനല് കാണാതെ പുറത്ത്. ഹീറ്റ്സില് നാലാമതെത്തിയ ഇന്ത്യ ഏഷ്യന് റിക്കാര്ഡ് തിരുത്തിയ പ്രകടനമാണ് കാഴ്ചവച്ചത്. മൂന്ന് മലയാളികളും ഒരു തമിഴ്നാട്ടുകാരനുമുള്പ്പെട്ട ടീം 3:00.25 മിനിറ്റില് ഓടിയെത്തി. മുഹമ്മദ് അനസ്, നോഹ നിര്മല് ടോം, അമോജ് ജേക്കബ് എന്നിവരായിരുന്നു ടീമിലെ മലയാളികള്. ആരോക്യ രാജീവായിരുന്നു ടീമിലെ മറ്റൊരാള്. നേരിയ വ്യത്യാസത്തിലാണ് ഇന്ത്യക്ക് ഫൈനല് റൗണ്ട് നഷ്ടമായത്. മൂന്നാം ലാപ്പില് ഏഴാം സ്ഥാനത്തായിരുന്ന ഇന്ത്യയെ അവസാന ലാപ്പിലെ കുതിപ്പില് മലയാളി താരം അമോജ് നാലാമതായി ഓടിയെത്തിച്ചു. എന്നാല് ഫൈനലിലേക്കുള്ള സമയത്തെ എത്തിപ്പിടിക്കാനായില്ല.